《题江一原宰上饶诗卷》
明代·祁顺

君昔鸣琴向上饶，我乘西江使者轺。曾闻善政冠邻邑，道路往往传歌谣。

我今旬宣西江路，君已迁腾官粉署。河阳花发春满城，还是潘郎旧栽树。

丈夫用世思有为，立身行道无崇卑。君不见，汉廷贤令多通显，千古不磨循吏传。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。